CELEX: 52007XG1221(01)
Language: et
Date: 2007-05-24
Title: Nõukogu järeldused, 24. mai 2007 , kultuuri- ja loomesektorite panuse kohta Lissaboni eesmärkide saavutamisse

21.12.2007   
            
            
               ET
            
            
               Euroopa Liidu Teataja
            
            
               C 311/7
            
         Nõukogu järeldused, 24. mai 2007, kultuuri- ja loomesektorite panuse kohta Lissaboni eesmärkide saavutamisse
   (2007/C 311/07)
   EUROOPA LIIDU NÕUKOGU,
   
               (1)
            
            
               võttes arvesse Euroopa Ühenduse asutamislepingu artiklit 151;
            
         
               (2)
            
            
               võttes arvesse Lissaboni strateegia taaskäivitamist Brüsseli Euroopa Ülemkogul 22.–23. märtsil 2005, keskendudes majanduskasvule ja suurema hulga ja paremate töökohtade loomisele ning ka Euroopa Ülemkogu 8. ja 9. märtsi 2007. aasta järeldustele, milles käsitletakse erilist tähelepanu, mida tuleb pöörata VKEde kui oluliste majanduskasvu käivitajate ning töökohtade ja innovatsiooni loojate potentsiaali ergutamisele, sealhulgas kultuuri- ja loomesektoris (1);
            
         
               (3)
            
            
               tuletades meelde, et kultuur ja loome täidavad mitmeid sotsiaalseid, poliitilisi ja majanduslikke funktsioone;
            
         
               (4)
            
            
               märkides, et UNESCO kultuuri väljendusvormide mitmekesisuse kaitse ja edendamise konventsioonis toonitatakse, et kultuuritegevuse, -kaupade ja -teenuste olemus on nii majanduslik kui ka kultuuriline;
            
         
               (5)
            
            
               olles teadlik 14. novembril 2006. aastal avalikkusele tutvustatud komisjoni tellitud uuringust Euroopa loomemajanduse kohta ning eelkõige sellest, et uuringus rõhutati kultuuri- ja loomesektori suurt tähtsust Lissaboni eesmärkide saavutamist silmas pidades ja Euroopa kultuuri tohutu potentsiaali olulisust;
            
         
               (6)
            
            
               olles veendunud, et kultuuri ja loometegevuste positsiooni tuleb Lissaboni tegevuskava arendamisel tugevdada, pidades silmas, et aina enam tunnustatakse kultuuri keskset, ainulaadset ja asendamatut rolli Euroopa projektis;
            
         
               (7)
            
            
               olles teadlik, et sellekohased jõupingutused saavad moodustada üksnes osa laiemast strateegiast, mida arutatakse ja määratletakse muu hulgas komisjoni peagi valmiva kultuuriteemalise teatise raames, milles kavatsetakse kirjeldada kultuuri ja loome keskset rolli Euroopa projektis, et edendada Euroopa kultuuri tegevuskava;
            
         
               (8)
            
            
               olles teadlik, et strateegia edu sõltub kindlast tegevusalusest; selle nimel võiks ja tuleks rakendada mitmeid kiireloomulisi meetmeid, eelkõige järgmistes valdkondades: tõenditel põhineva poliitika kujundamine andmekogumise ja parimate tavade vahetamise valdkonnas; sidemete tugevdamine hariduse, koolituse ja kultuuri vahel; VKEde potentsiaali ning olemasolevate struktuuride ja programmide parem ärakasutamine;
            
         
               (9)
            
            
               pidades silmas nõukogu 2002.–2007. aasta kultuuri edendamise töökavade (2) kohaselt kultuuri ja kultuuritegevuste aspektist olulistes konkreetsetes küsimustes liikmesriikidevahelise koostööga saavutatud positiivseid tulemusi ning kinnitades oma kavatsust jätkata sellist liikmesriikidevahelist koostööd ja teha aegsasti otsus alates 2008. aastast kehtima hakkava nõukogu uue töökava kohta.
            
         MÄRGIB, et Euroopa loomemajandust käsitleva eespool nimetatud uuringu tulemustes esitatakse tõendeid, et:
   
               —
            
            
               kultuuriloome ja sellega seotud majandussektorid juba aitavad otseselt ja olulisel määral kaasa majanduskasvule ja tööhõivele, kultuurisektori kasv on suurem kui majandussektoril üldiselt ning tööhõive suurenes rohkem kui tööhõive majandussektoris laiemalt;
            
         
               —
            
            
               kultuuritegevused ja loomemajandus, näiteks kujutav ja lavakunst, kultuuripärand, filmi- ja videokunst, televisioon ja raadio, uued esilekerkivad massiteabevahendid, muusika, raamatud ja ajakirjandus, disain, arhitektuur ja reklaam, mängivad ülitähtsat rolli innovatsiooni ja tehnoloogia hoogustamisel ning on võtmetegurid jätkusuutlikuks majanduskasvuks tulevikus;
            
         
               —
            
            
               kvaliteetse loova sisu olemasolu on peamine ajend eelkõige uute tehnoloogiate kasutuselevõtul, eeskätt lairiba Internetiühenduse, digitaaltelevisiooni ja mobiilside valdkonnas;
            
         
               —
            
            
               kultuurisektori arengus etendavad füüsilisest isikust ettevõtjad, mikroettevõtted ning väikese ja keskmise suurusega ettevõtted isegi kesksemat rolli kui muudes sektorites;
            
         
               —
            
            
               arvestades kultuurisektori tihedaid sidemeid konkreetse kultuurilise ja keelelise keskkonnaga ja tugevate piirkondlike juurtega, ei ole kultuurisektori kaubad ja teenused hõlpsalt ülekantavad ning seega on nad stabiilseks ja jätkusuutlikuks aluseks kohalike ja piirkondlike majanduskasvu ja sotsiaalset ühtekuuluvust käsitlevate strateegiate jaoks.
            
         RÕHUTAB, et kultuuri- ja loomesektorid annavad erilise ja mitmetahulise panuse Euroopa ülemaailmse konkurentsivõime tugevdamisse, pidades silmas, et
   
               —
            
            
               Euroopa rikas kultuurielu muudab siinsed linnad ja piirkonnad maailma majandustegevuse keskustena atraktiivsemaks;
            
         
               —
            
            
               Euroopa kultuuriline rikkus, kultuuripärand ja mitmekesisus meelitavad siia kultuurituriste kõikjalt maailmast;
            
         
               —
            
            
               kultuurilise sisu ja loome roll Euroopa konkurentsivõime aspektist üha suureneb.
            
         TÕDEB, et:
   
               —
            
            
               liikmesriikide ja ühenduse tasandil puuduvad endiselt kindlad võrreldavad tõendid, mis võimaldaksid nõuetekohaselt hinnata kultuuri- ja loomesektorite majanduslikku panust ELi majandusse, eelkõige poliitiliste meetmete tulemusena;
            
         
               —
            
            
               puudub teave, erikoolitus ja nõustamine aitamaks loome- ja kultuurivaldkonna kutsetöötajatel muuta oma loomeväljund edukateks toodeteks ja teenusteks;
            
         
               —
            
            
               kultuuri- ja loomesektoritele osutatud ebapiisav tähelepanu tähtsamate ühenduse abiprogrammide ja algatuste rakendamisel võib ohustada Lissaboni tegevuskava eesmärkide saavutamist;
            
         
               —
            
            
               siseturul eksisteerivad endiselt takistused loomeinimeste vabaks liikumiseks, kultuuritegevuseks ning toodete ja teenuste digitaalseks levitamiseks;
            
         
               —
            
            
               kultuuri- ja loomesektorite VKEde ees seisavad endiselt mitmed raskused, nt seoses juurdepääsuga rahastamisele.
            
         VÕTAB ARVESSE:
   asjatundjate tasandil 2007. aasta esimesel poolel algatatud tegevusi, et hinnata kultuuri- ja loomesektorite poolt majanduskasvu ja tööhõivesse antud panusega seotud konkreetseid küsimusi, sealhulgas statistikat, hõlmates asjaomaseid kutsetöötajaid/sidusrühmi.
   KUTSUB ÜLES:
   A.   TÕENDITEL PÕHINEVA POLIITIKAKUJUNDAMISE EDENDAMISEKS
   komisjoni
   
               —
            
            
               tõhustama oma tööd, tuginedes EUROSTATi raames tehtud tööle kui nõukogu 20. novembri 1995. aasta resolutsiooni (kultuuristatistika ja majanduskasvu edendamise kohta) (3) järelmeetmele;
            
         
               —
            
            
               tegema tööd kultuuristatistika vallas määratluste ja metoodikate osas ning hindama juba tehtud tööd eelkõige selleks, et anda teavet kultuurielemendi rakendamiseks 2008.–2012. aastaks kavandatud ühenduse statistikaprogrammis (4);
            
         
               —
            
            
               tegema vastavalt vajadusele koostööd muude asjaomaste rahvusvaheliste institutsioonidega;
            
         liikmesriike
   
               —
            
            
               toetama täiel määral andmekogumist, eelkõige andmekogumismeetodite tõhusa rakendamise või vastavalt vajadusele formuleerimise kaudu, vältides samas täiendava halduskoormuse tekitamist ettevõtetele ja organisatsioonidele;
            
         
               —
            
            
               töötama vastavalt vajadusele välja juhtumiuuringud ja mõjuhinnangud;
            
         liikmesriike ja komisjoni
   
               —
            
            
               määrama edasised prioriteedid ja tegema kindlaks uued andmekogumisvaldkonnad, et mõõta kultuuri ja loomemajanduse panust Lissaboni tegevuskavasse;
            
         
               —
            
            
               edendama ja tagama parimate tavade korrapärast vahetamist kultuuri- ja loomesektorite majanduse valdkonnas.
            
         B.   HARIDUSE, KOOLITUSE JA KULTUURI NING KULTUURI- JA LOOMESEKTORITE VAHELISTE SIDEMETE TUGEVDAMISEKS
   liikmesriike
   
               —
            
            
               hindama, kas kultuuri- ja kultuuripärandi valdkonna õppes ja koolituskavades käsitletakse piisavalt ka juhtimisaspekte, ja edendama spetsiaalselt kultuuri- ja loomemajanduse kutsetöötajatele sobitatud juhtimis-, äri- ja ettevõtluskoolituse võimaluste kättesaadavust, ning tugevdama kultuurimõõdet majandus- ja äriõppes;
            
         liikmesriike ja komisjoni
   
               —
            
            
               edendama kontakte ja koostööd loomesektori ja ärimaailma vahel, et parandada äriringkondade teadlikkust kultuuri- ja loomesektori potentsiaali osas;
            
         
               —
            
            
               edendama sünergiaid kultuuri ja hariduse vahel, et arendada loomingulisi oskusi.
            
         C.   VÄIKESTE JA KESKMISE SUURUSEGA ETTEVÕTETE POTENTSIAALI MAKSIMEERIMISEKS KULTUURI- JA LOOMESEKTORITES
   liikmesriike ja komisjoni
   
               —
            
            
               ergutama kultuuri ja loome majandusliku potentsiaali maksimeerimisele suunatud tegevusi VKEde poolt, edendades nendevahelist koostööd ja võrgustike arendamist;
            
         
               —
            
            
               hõlbustama VKEde juurdepääsu rahastamisele;
            
         
               —
            
            
               tõhustama kultuuritoodete ja -teenuste vastastikust vahetamist kolmandate riikidega, et edendada kultuurilist mitmekesisust ja tõhustada kultuuridevahelist dialoogi;
            
         
               —
            
            
               tõhustama intellektuaalomandiõiguste kaitset ja võitlust võltsimise ja toodete piraatkoopiate valmistamise vastu kultuuri- ja loomesektorites rahvusvahelisel tasandil.
            
         D.   OLEMASOLEVATE STRUKTUURIDE JA PROGRAMMIDE NING ALGATUSTE PAREMAKS ÄRAKASUTAMISEKS
   komisjoni
   
               —
            
            
               tõhustama kultuuri ja loomemajanduse aspektist oluliste tegevuste koordineerimist, kuna nende elluviimise eesmärgiks ELi erinevates poliitikavaldkondades on maksimeerida nende mõju Lissaboni tegevuskavale ja tagada kultuuri- ja loomesektorite täielikku arvessevõtmist;
            
         
               —
            
            
               tooma kultuuri- ja loomesektoreid enam esile ühenduse teiste programmide ja algatuste kontekstis;
            
         
               —
            
            
               hindama paremini seda, kuidas ühenduse erinevad programmid ja algatused mõjutavad kultuuri- ja loomesektoreid;
            
         liikmesriike ja komisjoni
   
               —
            
            
               kasutama tõhusamalt ära Ühtekuuluvusfondi ja struktuurifonde, et optimeerida toetust VKEdele kultuuri- ja loomesektorites.
            
         
      (1)  Dok 7224/07, lk 4.
   
      (2)  Nõukogu 25. juuni 2002. aasta resolutsioon Euroopa koostöö kohta kultuurivaldkonnas ja nõukogu 16. novembri 2004. aasta järeldused kultuuri edendamise töökava kohta 2005.–2006. aastaks (pikendatud 2007. aasta lõpuni).
   
      (3)  EÜT C 327, 7.12.1995, lk 1.
   
      (4)  Komisjoni ettepanek: Euroopa Parlamendi ja nõukogu otsus ühenduse statistikaprogrammi kohta ajavahemikuks 2008–2012, dok 15536/06.